CELEX: 22012D0003
Language: sl
Date: 2012-02-10 00:00:00
Title: Sklep Skupnega odbora EGP št. 3/2012 z dne 10. februarja 2012 o spremembi Priloge I (Veterinarske in fitosanitarne zadeve) k Sporazumu EGP

21.6.2012   
            
            
               SL
            
            
               Uradni list Evropske unije
            
            
               L 161/5
            
         SKLEP SKUPNEGA ODBORA EGP
   št. 3/2012
   z dne 10. februarja 2012
   o spremembi Priloge I (Veterinarske in fitosanitarne zadeve) k Sporazumu EGP
   SKUPNI ODBOR EGP JE –
   ob upoštevanju Sporazuma o Evropskem gospodarskem prostoru, kakor je bil spremenjen s Protokolom o prilagoditvi Sporazuma o Evropskem gospodarskem prostoru (v nadaljnjem besedilu: Sporazum), in zlasti člena 98 Sporazuma,
   ob upoštevanju naslednjega:
   
               (1)
            
            
               Priloga I k Sporazumu je bila spremenjena s Sklepom Skupnega odbora EGP št. 124/2011 z dne 2. decembra 2011 (1).
            
         
               (2)
            
            
               Uredbo Komisije (EU) št. 517/2011 z dne 25. maja 2011 o izvajanju Uredbe (ES) št. 2160/2003 Evropskega parlamenta in Sveta glede cilja Unije za zmanjšanje razširjenosti nekaterih serotipov salmonele pri nesnicah vrste Gallus gallus ter o spremembi Uredbe (ES) št. 2160/2003 in Uredbe Komisije (EU) št. 200/2010 (2) je treba vključiti v Sporazum.
            
         
               (3)
            
            
               Sklep Komisije 2011/322/EU z dne 27. maja 2011 o spremembi Prilog I in II k Odločbi 2009/861/ES o prehodnih ukrepih na podlagi Uredbe (ES) št. 853/2004 Evropskega parlamenta in Sveta glede predelave surovega mleka, ki ne izpolnjuje zahtev, v nekaterih obratih za predelavo mleka v Bolgariji (3) je treba vključiti v Sporazum.
            
         
               (4)
            
            
               Uredba (EU) št. 517/2011 razveljavlja Uredbo Komisije (ES) št. 1168/2006 (4), ki je vključena v Sporazum in jo je zato treba v okviru Sporazuma razveljaviti.
            
         
               (5)
            
            
               Ta sklep se navezuje na zakonodajo v zvezi z veterinarskimi zadevami. Zakonodaja v zvezi z veterinarskimi zadevami se ne uporablja za Lihtenštajn, dokler se Sporazum med Evropsko skupnostjo in Švicarsko konfederacijo o trgovini s kmetijskimi proizvodi uporablja tudi za Lihtenštajn, kakor je podrobno določeno v sektorskih prilagoditvah Priloge I k Sporazumu. Ta sklep se zato ne uporablja za Lihtenštajn –
            
         SPREJEL NASLEDNJI SKLEP:
   Člen 1
   Poglavje I Priloge I k Sporazumu se spremeni:
   
               1.
            
            
               v drugi alinei (Odločba Komisije 2009/861/ES) pod naslovom „Uporabljajo se prehodne ureditve, določene v naslednjih aktih“ se doda naslednja alinea: v točki 17 (Uredba (ES) št. 853/2004 Evropskega parlamenta in Sveta) v delu 6.1:
               
                           „—
                        
                        
                           
                              32011 D 0322: Sklep Komisije 2011/322/EU z dne 27. maja 2011 (UL L 143, 31.5.2011, str. 41).“;
                        
                     
         
               2.
            
            
               v točki 8b (Uredba (ES) št. 2160/2003 Evropskega parlamenta in Sveta) v delu 7.1 se doda naslednja alinea:
               
                           „—
                        
                        
                           
                              32011 R 0517: Uredba Komisije (EU) št. 517/2011 z dne 25. maja 2011 (UL L 138, 26.5.2011, str. 45).“;
                        
                     
         
               3.
            
            
               besedilo točke 28 (Uredba Komisije (ES) št. 1168/2006) v delu 7.2 se črta;
            
         
               4.
            
            
               v točki 53 (Uredba Komisije (EU) št. 200/2010) v delu 7.2 se doda naslednje:
               „ , kakor jo spreminja:
               
                           —
                        
                        
                           
                              32011 R 0517: Uredba Komisije (EU) št. 517/2011 z dne 25. maja 2011 (UL L 138, 26.5.2011, str. 45).“;
                        
                     
         
               5.
            
            
               za točko 54 (Uredba Komisije (EU) št. 16/2011) v delu 7.2 se vstavi naslednja točka:
               
                           „55.
                        
                        
                           
                              32011 R 0517: Uredba Komisije (EU) št. 517/2011 z dne 25. maja 2011 o izvajanju Uredbe (ES) št. 2160/2003 Evropskega parlamenta in Sveta glede cilja Unije za zmanjšanje razširjenosti nekaterih serotipov salmonele pri nesnicah vrste Gallus gallus ter o spremembi Uredbe (ES) št. 2160/2003 in Uredbe Komisije (EU) št. 200/2010 (UL L 138, 26.5.2011, str. 45).“
                        
                     
         Člen 2
   Besedili Uredbe (EU) št. 517/2011 in Sklepa 2011/322/EU v islandskem in norveškem jeziku, ki se objavita v Dopolnilu EGP k Uradnemu listu Evropske unije, sta verodostojni.
   Člen 3
   Ta sklep začne veljati 11. februarja 2012 pod pogojem, da so bila Skupnemu odboru EGP predložena vsa uradna obvestila v skladu s členom 103(1) Sporazuma (5).
   Člen 4
   Ta sklep se objavi v sklopu EGP Uradnega lista Evropske unije in Dopolnilu EGP k Uradnemu listu Evropske unije.
   
      V Bruslju, 10. februarja 2012
      
         
            Za Skupni odbor EGP
         
         
            Vršilec dolžnosti predsednika
         
         Gianluca GRIPPA
      
   
   
      (1)  UL L 76, 15.3.2012, str. 3.
   
      (2)  UL L 138, 26.5.2011, str. 45.
   
      (3)  UL L 143, 31.5.2011, str. 41.
   
      (4)  UL L 211, 1.8.2006, str. 4.
   
      (5)  Navedena ni nobena ustavna zahteva.